Αρχείο:Logo Apollon Larissa FC.pngΣήμα ΠΑΕ Απόλλων Λάρισας
Ο **Απόλλων Λάρισας** είναι ένας από τους αρχαιότερους και ιστορικότερους ποδοσφαιρικούς συλλόγους που δημιουργήθηκαν στην πόλη της Λάρισας. Ιδρύθηκε το 1930 και χρώματα του είναι το μπλε και το άσπρο.

Η ανδρική ποδοσφαιρική ομάδα από την αγωνιστική περίοδο 2017-18, μέχρι την απόσυρσή της από την Super League 2 την σεζόν 2022-23, έφερε την επίσημη επωνυμία **ΠΑΕ Απόλλων Λάρισας**. Έδρα της ομάδας είναι το Γήπεδο Απόλλωνα στην περιοχή της Φιλιππούπολης στην Λάρισα, χωρητικότητας 5.000 θεατών.

Ιστορία
-------

Ιδρύθηκε το 1930 από φοιτητές της *"Αβερώφειου Γεωργικής Σχολής"* της Λάρισας σε έναν αγροτικό συνοικισμό της πόλης, την Φιλιππούπολη και το πρώτο του όνομα ήταν «Δήμητρα». Με την ονομασία αυτή τις περιόδους 1930-31 και 1931-32 συμμετείχε στον Όμιλο Λάρισας των πρώτων Πρωταθλημάτων της Ε.Π.Σ. Θεσσαλίας. Μεταπολεμικά ο Απόλλωνας συμμετείχε στο Πρωτάθλημα Λαρίσης του 1945-46 όπου κατέλαβε την 5η και τελευταία θέση και αδρανοποιήθηκε την επόμενη περίοδο που αν και συμμετειχε στην κλήρωση, δεν αγωνίστηκε στη Β΄ Κατηγορία της ΕΠΣΘ. Επανενεργοποιήθηκε την περίοδο 1951-52 , αναγνωρίστηκε από την ΕΠΟ και πήρε μέρος στη 2η Κατηγορία του Ομίλου Λάρισας του Πρωταθλήματος της ΕΠΣΘ με αντιπάλους τους Αχιλλέα Φαρσάλων, Κίσσαβο Συκουρίου και Παναγροτικό Νίκαιας.

Υπήρξε ένα από τα ιδρυτικά σωματεία της Ε.Π.Σ. Λάρισας το 1960και συμμετείχε στο πρώτο της πρωτάθλημα κατά την περίοδο 1960-61. Το 1964 καταφέρνει και εξασφαλίζει τη συμμετοχή του στο Πρωτάθλημα της Β' Εθνικής 1964-65. Συγχρόνως γίνονται οι διεργασίες για τη συγχώνευση των οκτώ τότε ομάδων της πόλης της Λάρισας και τη δημιουργία της Α.Ε.Λ. και ο Απόλλωνας αρχικά συμφωνεί. Θα μετονομαζόταν ξανά σε "Δήμητρα Λάρισας" και θα ηταν η "Β’ ομάδα κρούσης". Τελικά η συμφωνία χαλάει, στη συγχώνευση συμμετέχουν οι υπόλοιπες επτά ομάδες κι ο Απόλλωνας συνεχίζει την ανεξάρτητη πορεία του και συμμετέχει για πρώτη φορά στη Β΄ Εθνική. Η αγωνιστική πορεία του ομως ήταν πολύ κακή, καθώς τερμάτισε τελευταίος με μόλις 3 βαθμούς από ισάριθμες ισοπαλίες, ενώ υπέστη και 27 ήττες και υποβιβάστηκε. Συνολικά πέτυχε σε 30 ματς 13 γκολ, ενώ δέχτηκε 101.

Ακολούθησαν αρκετά χρόνια "ξηρασίας" στο τοπικό πρωτάθλημα Λάρισας. Το 1972 ,1974 και 1975 αποτυγχάνει να ανέβει στη Β' Εθνική μέσω του Ειδικού Πρωταθλήματος που μετέχει. Το 1979-80 και το 1981-82 θα αγωνιστεί τελικά στη Γ΄ Εθνική και θα συνεχίσει στη νεοιδρυθείσα Δ' Εθνική από το 1982. Στα τελη της δεκαετίας του 1980 και κυρίως στις αρχές και στα μέσα της δεκαετίας του 1990 η ομάδα έκανε εξαιρετική πορεία στην Γ΄ Εθνική αποδίδοντας κατά κοινή ομολογίαν πολύ καλό ποδόσφαιρο.

Το 1998 υποβιβάστηκε στη Δ΄ Εθνική και στη συγκεκριμένη κατηγορία αγωνίστηκε μέχρι και το 2010-11 με εξαίρεση το 2004-05 όπου αγωνίστηκε ξανά στη Γ΄ Εθνική. Το 2011 επέστρεψε μετα από 30 χρόνια στο πρωτάθλημα της ΕΠΣΛ. 

Συνολικά αριθμεί 11 συμμετοχές στη Γ΄ Εθνική και σε 302 αγώνες έχει μαζέψει 404 βαθμούς από 107 νίκες, 83 ισοπαλίες και 112 ήττες με γκολ 344-361. Αποτελεί, επίσης, μια από τις ομάδες με τις περισσότερες συμμετοχές στη Δ΄ Εθνική, συνολικά 20.

Στο Κύπελλο η μεγαλύτερη διάκριση του συλλόγου ήταν τη σεζόν 1997-98 όταν έφτασε μέχρι τα προημιτελικά της διοργάνωσης όπου και αποκλείστηκε από τον Ηρακλή.

Την περίοδο 2015-16 ο Απόλλων κατέκτησε το Πρωτάθλημα της Α’ ΕΠΣΛ και την πρώτη θέση στον 5ο Όμιλο του Πρωταθλήματος Πρωταθλητριών ΕΠΣ, κερδίζοντας έτσι την άνοδο του για τη Γ’ Εθνική Ερασιτεχνική.

Την περίοδο 2016-17 ο Απόλλων αγωνίστηκε στην Γ’ Εθνική και κατέκτησε την πρώτη θέση στον 2ο Όμιλο, κερδίζοντας έτσι για δεύτερη φορά στην ιστορία του την άνοδο στη Β΄ Εθνική (Φούτμπολ Λιγκ τότε) στην οποία συμμετείχε και την σεζόν 2018-19 όπου τερμάτισε 3ος χάνοντας για λίγους βαθμούς την είσοδό του στα μπαράζ ή ακόμα και την άνοδο στην Σούπερ Λιγκ 1. 

Η σεζόν 2019-20 βρίσκει τον Απόλλων Λάρισας στην νέα κατηγορία της Σούπερ Λιγκ 2 στην οποία την πρώτη χρονιά τερμάτισε 6ος έχοντας δικαίωμα να αγωνιστεί στα πλέι οφ, όμως η πανδημία κορωνοϊού του 2020 δεν του το επέτρεψε καθώς το πρωτάθλημα διεκόπη. Την σεζόν 2020-21 ο Απόλλων Λάρισας θα τερματίσει στην 9η θέση και στην κανονική διάρκεια αλλά και στα πλέι άουτ στα οποία αγωνίστηκε. Η μέτρια έως καλή πορεία όμως δεν συνεχίστηκε τα επόμενα χρόνια. Την σεζόν 2022-22 και υπό το καθεστώς των 2 ομίλων, θα τερματίσει 11ος, 3 βαθμούς πάνω από την ζώνη του υποβιβασμού. Όμως, η μελανή σελίδα της ιστορίας του Απόλλων γράφτηκε την επόμενη σεζόν (2022-23). Η ομάδα μετά από 14 αγωνιστικές και υπό το βάρος τεράστιων διοικητικών και οικονομικών προβλημάτων, αποχώρησε από το πρωτάθλημα, και σύμφωνα με τον ΚΑΠ, ο Απόλλων από την σεζόν 2023-24 θα αγωνιστεί στην Α' Κατηγορία της Ε.Π.Σ. Λάρισας.

Τίτλοι
------

* **Γ´ κατηγορία**
	+ Πρωταθλήτρια (1): 2017

* **Δ´ κατηγορία**
	+ Πρωταθλήτρια (2): 1991, 2004

* **Πρωτάθλημα ΕΠΣ Λάρισας**
	+ Πρωταθλήτρια (5): 1964, 1972, 1974, 1979, 2016

* **Κύπελλο ΕΠΣ Λάρισας**
	+ Κυπελλούχος (7): 1981, 1986, 1988, 1999, 2001, 2002, 2016

* **Πρωτάθλημα Β´ ΕΠΣ Θεσσαλίας**
	+ Πρωταθλήτρια (2): 1958, 1959

* **Πρωτάθλημα Γ´ ΕΠΣ Θεσσαλίας**
	+ Πρωταθλήτρια (1): 1955

Διαχρονική πορεία
-----------------

| Περίοδοι | Κατηγορία | Θέση |  |
| --- | --- | --- | --- |
| 1930-1960 | ΕΠΣΘ |  |  |
| 1960-1964 | ΕΠΣΛ |  |  |
| 1964-1965 | Β΄ Εθνική | 16η | Μείωση |
| 1965-1979 | ΕΠΣΛ |  |  |
| 1979-1980 | Γ΄ Εθνική | 13η | Μείωση |
| 1980-1981 | ΕΠΣΛ |  | Αύξηση |
| 1981-1982 | Γ΄ Εθνική | 6η | Μείωση |
| 1982-1983 | Δ΄ Εθνική | 2η |  |
| 1983-1984 | Δ΄ Εθνική | 9η |  |
| 1984-1985 | Δ΄ Εθνική | 2η |  |
| 1985-1986 | Δ΄ Εθνική | 3η |  |
| 1986-1987 | Δ΄ Εθνική | 3η |  |
| 1987-1988 | Δ΄ Εθνική | 4η |  |
| 1988-1989 | Δ΄ Εθνική | 3η | Αύξηση |
| 1989-1990 | Γ΄ Εθνική | 16η | Μείωση |
| 1990-1991 | Δ΄ Εθνική | 1η | Αύξηση |
| 1991-1992 | Γ΄ Εθνική | 5η |  |
| 1992-1993 | Γ΄ Εθνική | 6η |  |
| 1993-1994 | Γ΄ Εθνική | 6η |  |
| 1994-1995 | Γ΄ Εθνική | 6η |  |
| 1995-1996 | Γ΄ Εθνική | 3η |  |
| 1996-1997 | Γ΄ Εθνική | 3η |  |
| 1997-1998 | Γ΄ Εθνική | 14η | Μείωση |
| 1998-1999 | Δ΄ Εθνική | 6η |  |
| 1999-2000 | Δ΄ Εθνική | 9η |  |
| 2000-2001 | Δ΄ Εθνική | 4η |  |
| 2001-2002 | Δ΄ Εθνική | 7η |  |
| 2002-2003 | Δ΄ Εθνική | 3η |  |
| 2003-2004 | Δ΄ Εθνική | 1η | Αύξηση |
| 2004-2005 | Γ΄ Εθνική | 16η | Μείωση |
| 2005-2006 | Δ΄ Εθνική | 11η |  |
| 2006-2007 | Δ΄ Εθνική | 9η |  |
| 2007-2008 | Δ΄ Εθνική | 4η |  |
| 2008-2009 | Δ΄ Εθνική | 9η |  |
| 2009-2010 | Δ΄ Εθνική | 11η |  |
| 2010-2011 | Δ΄ Εθνική | 11η | Μείωση |
| 2011-2012 | Α΄ ΕΠΣΛ | 5η |  |
| 2012-2013 | Α΄ ΕΠΣΛ | 5η |  |
| 2013-2014 | Α΄ ΕΠΣΛ | 14η | Μείωση |
| 2014-2015 | Α1 ΕΠΣΛ | 1η | Αύξηση |
| 2015-2016 | Α΄ ΕΠΣΛ | 1η | Αύξηση |
| 2016-2017 | Γ΄ Εθνική | 2η | Αύξηση |
| 2017-2018 | Football League | 10η |  |
| 2018-2019 | Football League | 3η |  |
| 2019-2020 | Super League 2 | 6η |  |
| 2020-2021 | Super League 2 | 9η |  |
| 2021-2022 | Super League 2 | 11η |  |
| 2022-2023 | Super League 2 | 15η | Μείωση |

Σημαντικοί ποδοσφαιριστές
-------------------------

Ο Απόλλων Λάρισας έχει αναδείξει πολλούς αξιόλογους ποδοσφαιριστές, όπως ο Νίκος Πατσιαβούρας, ο Κώστας Κολομητρούσης, ο Βάιος Αθανασίου, ο Νίκος Μιχόπουλος, ο Παύλος Αδάμος, ο Στέλιος Χασιώτης, ο Τάσος Κυριάκος και ο Τάσος Βενέτης. 

Σε αυτό συμβάλλει και το γεγονός ότι ο σύλλογος έχει ιδιόκτητες αθλητικές εγκαταστάσεις στη Φιλιππούπολη όπου βρίσκεται και η έδρα της ομάδας για τουλάχιστον 77 χρόνια τώρα και με χωρητικότητα 5.000 θεατών (880 καθήμενοι στην κεντρική κερκίδα του γηπέδου).

Πιο αναλυτικά, από τα τμήματα υποδομών του συλλόγου έχουν ξεκινήσει: 

* Νίκος Πατσιαβούρας
* Παύλος Αδάμος
* Τάσος Βενέτης
* Κώστας Κολομητρούσης
* Αλέξανδρος Κακαζούκης
* Ντένης Παπαθανασίου
* Γιώργος Γκαλίτσιος
* Γιάννης Βαΐτσης
* Δημήτριος Μοράλες

Σημειώσεις
----------

1. ↑  Γ Λαρίσης αναφέρεται στον τύπο, πιθανότατα γιατί η ΕΠΣΘ ήταν τότε ταξινομημένη ως Ένωση Β΄ κατηγορίας

Παραπομπές
----------

1. ↑  «Η ιστορία του Απόλλωνα». Ιστοσελίδα Απόλλωνα. Αρχειοθετήθηκε από το πρωτότυπο στις 25 Ιουνίου 2016. Ανακτήθηκε στις 14 Δεκεμβρίου 2017.
2. ↑  Ιστοσελίδα Τοξότη Βόλου Η ΕΠΣ Θεσσαλίας στα Σπάργανα (Ι): Το πρώτο πρωτάθλημα , Ρήγας Αναγνώστου 28 Φεβρουαρίου 2015
3. ↑  Ιστοσελίδα Τοξότη Βόλου Αρχειοθετήθηκε 2017-02-17 στο Wayback Machine. Η ΕΠΣ Θεσσαλίας στα Σπάργανα (ΙΙ): Τα περιπετειώδη πρωταθλήματα 1931-32, Ρήγας Αναγνώστου 7 Μαρτίου 2015
4. ↑  «Πρωτάθλημα Λαρίσης» , Εφημερίδα Αθλητική Ηχώ, φύλλο 14 Ιουνίου 1946 , σελ.2
5. ↑  «Το Πρωτάθλημα Ενώσεως Θεσσαλίας θα αρχίση ...» , Εφημερίδα Αθλητική Ηχώ, φύλλο 8 Ιανουαρίου 1946 , σελ.2
6. ↑  «Πρωτάθλημα Ενώσεως Θεσσαλίας» , Εφημερίδα Αθλητική Ηχώ, φύλλο 13 Ιουνίου 1947 , σελ.2
7. ↑  «Αναγνωρίσεις σωματείων και Ενώσεων» , Εφημερίδα Αθλητική Ηχώ, φύλλο 6 Ιανουαρίου 1952 , σελ.4
8. ↑  «Γ Λαρίσης» , Εφημερίδα Αθλητική Ηχώ, φύλλο 11 Απριλίου 1952 , σελ.4
9. 1 2  Σακελλάρης, Δημήτρης (7 Αυγούστου 2014). «Η ιστορική διαδρομή του Λαρισινού ποδοσφαίρου 1920-1964». eleftheria.gr. Αρχειοθετήθηκε από το πρωτότυπο στις 23 Φεβρουαρίου 2016. Ανακτήθηκε στις 19 Μαρτίου 2016.
10. ↑  Σαμολης, Δημήτρης. «Στη Stoiximan.gr Football League ο Απόλλων Λάρισας». Sport24. Ανακτήθηκε στις 19 Ιουλίου 2023.
11. ↑  Οι κοινοί παίκτες ΑΕΛ και Τρικάλων - https://www.aelole.gr/
12. ↑  Γνωστός πρώην ποδοσφαιριστής έπαιξε στο Deal - https://www.pagenews.gr/
13. ↑  "Φιλοκτήτης" Μελιβοίας: Ο Γιάννης Βαΐτσης προ των πυλών - https://www.choraagia.gr/
14. ↑  Έλληνες στόπερ για όλη την Ευρώπη - sport24.gr

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημος ιστότοπος

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Β Κατηγορίας Ανδρών Ε.Σ.ΚΑ.Θ. 2021-2022 |
| --- |
|  |
| 1ος Όμιλος | 
* Άδμητος Βελεστίνου
* Αναγέννηση Καλοχωρίου
* Άνω Λεχώνια
* Αρμένιο Λάρισας
* Ηρακλής Χάλκης
* Λέοντας Τυρνάβου
* Ολυμπιονίκης Βόλου
* Πλατύκαμπος
* Σκόπελος
 |  |
|  |
| 2ος Όμιλος | 
* Ακαμάτες Φαρκαδόνας
* Απόλλων Λάρισας
* Δεσκάτη
* Κρόνος Τρικάλων
* Μαρίνος Αντύπας
* Ολύμπια Λάρισας
* Πελασγιώτις Λάρισας
* Πράσινη Γωνιά Τρικάλων
* Φαλάνη
* Φάρσαλα
 |

 |